ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ፡ ላዕለዋይ መራሒ መሰጋገሪ ወታሃደራዊ ቤት ምኽሪ ሱዳን ኤርትራ በጺሑ 14 ሰነ 2019 ምንጪ ስእሊ, Yemane G. Meskel/Twitter ኤርትራ ንመሰጋገሪ ወታሃደራዊ ቤት ምኽሪ ሱዳን ዘለዋ ደገፍ "ምሉእን ዘየወላውል" ምዃኑ ሎሚ ብመንግስቲ ኤርትራ ዝወጸ ንመሪሕነት ፕረዚደንት ነበር ዑመር ኣልበሽር ዝኹንን ጋዜጣዊ መግለጺ ኣነጺሩ። ሰራዊት ሱዳን ምስ ህዝቢ ምውጋኑ፡ ነታ ሃገር ካብ ገምገም ገደል ከም ዘድሓና ፕረዚደንት ኤርትራ ኢሳይያስ ኣፈወርቂ ንኢዱ ክብል ሚኒስተር ዜና ኣቶ የማነ ገብረመስቀል ኣቐዲሙ ሓቢሩ ነይሩ። ኣቶ ኢሳይያስ፡ ሎሚ ምስ ላዕለዋይ መራሒ መሰጋገሪ ወታሃደራዊ ቤት ምኽሪ ሱዳን፡ ሌተናል ጀነራል ዓብደል ፋታሕ ኣልቡራሃን ኣብ ኣስመራ ተራኹቡ'ዩ። ክልቲኦም ወገናት፡ ኣብ ቤተመንግስቲ ኣስመራ ኣብ ዝገበርዎ ርክብ ሰፊሕ ዝርርብ ከም ዘካየዱ'ውን እቲ ሓበሬታ ጠቒሱ። ኣፍሪቃ-ኣሜሪካ፡ ኣሜሪካ ኣብ ጉዳይ ቅልውላው ሱዳን ንምዝታይ ልኡኽ ክትሰድድ'ያ ሕብረት ኣፍሪቃ፡ ንሃገረ ሱዳን ካብ ኣባልነቱ ኣጊዱ "ፕረዚደንት ኢሳይያስ ንምልዕዓል ህዝቢ ሱዳን ዘለዎ ደገፍ ደጊሙ ኣረጋጊጹ" ይብል እቲ ሓበሬታ። እቲ ኣብ ወርሒ ሚያዝያ ካብ ስልጣኑ ዝተኣልየ ፕረዚደንት ነበር ዑመር ኣልበሽር ኣብ ስልጣን ኣብ ዝነበረሉ እዋን፡ ኣብ መንጎ ክልትኤን ሃገራት ዝነበረ ዝምድና ብምሕርፋፉ፡ ዶባተን ክሳብ ምዕጻው በጺሐን'የን። "ርክብ ኤርትራን ሱዳን ብዘይተደልየ ወጥሪ ሓርፊፉ ከም ዝጸንሐ ብምስምማዕ"፡ ናብ ንቡር መሊሶም ናብ ዝለዓለ ደረጃ ከዕብዩዎ ድልውነቶም ገሊጾም። ተንተንቲ ከም ዝብልዎ፡ ኣብቲ እዋን'ቲ፡ ሱዳን ምስታ ካብ ኤርትራ እናረሓቐት ዝኸደት ቐጠር ጥቡቕ ዝምድና ብምምስራታ ኤርትራ ባህ ኣይበላን። ኣብ ሓደ እዋን'ውን፡ ኤርትራን ግብጽን ክወራኒ ይሓስባ ኣለዋ፡ ብምባል ሱዳን ኣሽሓት ሰራዊት ዶባት ክልቲአን ኣንቀሳቒሳ ምንባራ ይዝከር። ብዕልዋ መንግስቲ መጺኡ ብዕልዋ ዝወረደ ዑመር ኣልበሽር "ምስ ኤርትራ ዝተዓጽወ ዶብ የለን" ሱዳን መጻኢ ሱዳን ክቆጻጸር ተኽእሎ ዘለዎ 'ሐመቲ' መን'ዩ?
